laion/Wikipedia-Exotic huggingface dataset:
אלטבורג, דוכסית אולדנבורג

אלטבורג, דוכסית אולדנבורג (בגרמנית: Altburg von Oldenburg;‏ 19 במאי 1903 - 16 ביוני 2001), הייתה בתו של פרידריך אוגוסט השני, הדוכס הגדול של אולדנבורג ואשתו של יוזיאס, נסיך הכתר של ולדק ופירמונט. אלטבורג נולדה ב-19 במאי 1903 באולדנבורג, לפרידריך אוגוסט השני, הדוכס הגדול של אולדנבורג ולאליזבת אלכסנדרינה, דוכסית מקלנבורג-שוורין, בתם של פרידריך פרנץ השני, הדוכס הגדול של מקלנבורג-שוורין ומריה, נסיכת שוורצבורג-רודולשטדט. בשנת 1914 אלטבורג ואחותה כמעט נורו מכדור תועה, בעת שנסעו במכונית. ב-11 בנובמבר 1918 התפטר אביה פרידריך אוגוסט מתפקידו, בעקבות המהפכה הגרמנית והתבוסה במלחמת העולם הראשונה, ולאחר התפטרותו מהשלטון חיה המשפחה באולדנבורג. בשנת 1929 הצטרף בעלה יוזיאס, נסיך הכתר של ולדק ופירמונט למפלגה הנאצית, ובשנת 1930 הצטרף לאס אס, שבו הגיע לדרגת אובר-גרופנפיהרר. בשנת 1946 מת חמיה, ובעלה ירש את תאריו ונחלותיו. בשנת 1967 מת בעלה, ובנם ויטקינד, נסיך ולדק ופירמונט ירש את תאריו. ב-16 ביוני 2001 מתה אלטבורג בארולזן. ב-25 באוגוסט 1922 התחתנה אלטבורג עם יוזיאס, נסיך הכתר של ולדק ופירמונט, ולזוג נולדו 5 ילדים: מרגרטה, נסיכת ולדק ופירמונט (1923–2003), התחתנה עם פרנץ אוגוסט, רוזן ארבאך-ארבאך אלכסנדרה, נסיכת ולדק ופירמונט (1924–2009), התחתנה עם בוטו, נסיך בנטהיים ושטיינפורט אינגריד, נסיכת ולדק ופירמונט (נולדה ב-1931) ויטקינד, נסיך ולדק ופירמונט (נולד ב-1936), התחתן עם ססיליה, רוזנת גס-זאוראו גודה, נסיכת ולדק ופירמונט (נולדה ב-1939), התחתנה עם פרידריך וילהלם, נסיך ויד "Shot Hit Grand Duke's Car", The New York Times, Berlin, 20 June 1914
האורז המר

האורז המר (באיטלקית: Riso amaro) הוא סרט דרמה איטלקי משנת 1949 בהפקתו של דינו דה לורנטיס ובימויו של ג'וזפה דה סאנטיס, עם סילבנה מנגנו, ויטוריו גסמן, ראף ואלונה ודוריס דאולינג (אנ') בתפקידים הראשיים. הסרט צולם בשחור-לבן והוא שייך לסוגת הנאו-ריאליזם האיטלקי. הוא היה מועמד לפרס אוסקר לסיפור הטוב ביותר (אנ'). העלילה מתרחשת בחווה חקלאית לגידול אורז בעמק הפו במחוז פיימונטה בצפון איטליה. מדי חודש מאי מגיעות למקום מאות בחורות מעיירות שונות ומעיסוקים שונים כדי לעבוד 40 יום בעבודה קשה ובתנאי מחיה קשים של שתילת אורז. בנוסף לשכר הן מקבלות ק"ג אורז על כל יום עבודה. הקריין בסרט אומר כי עבודה קשה ומדויקת כזאת מתאימה רק לנשים. בסרט יש סצנות רבות בהן נראות הבחורות העומדות כפופות בתוך המים ושותלות אורז תחת השמש הקופחת וגם בגשם שוטף כדי לא להפסיד ימי עבודה ולפגוע בשכרן. אל הרכבת בעיר עולות מאות בחורות בדרכן לחוות האורז הגדולה. ביניהן נמצאת סילבנה (סילבנה מנגנו), צעירה יפהפייה ושופעת בעלת אופי חם ומתפרץ. למקום מגיעים זוג צעירים הנמלטים מהמשטרה לאחר שוד שרשרת יהלומים שביצעו בבית מלון. הצעיר הוא ולטר (ויטוריו גסמן) ובת זוגו פרנצ'סקה (דוריס דאולינג). השוטרים רודפים אחרי ולטר בעוד שפרנצ'סקה עולה לרכבת ונפגשת עם סילבנה. לפרנצ'סקה אין אישור עבודה והיא נחשבת ללא חוקית ומועמדת לגירוש. סילבנה וחברותיה מארגנות שביתת מחאה כדי להשאיר אותן ומצליחות בכך. סילבנה ופרנצ'סקה מכירות חייל העומד לפני שחרור בשם מרקו (ראף ואלונה). מרקו נמשך לסילבנה אבל היא מתייחסת אליו בקרירות. פרנצ'סקה מראה לסילבנה את השרשרת היקרה וזאת לוקחת אותו ממנה בלי רשות, עונדת על צוארה ויוצאת לרקוד בערב לתשואות כולם. מרקו מגיע למקום ופרנצ'סקה מספרת לו על הענק הגנוב. בינתיים מגיע ולטר למקום. הוא נמשך לריקוד הארוטי של סילבנה ומתחיל לרקוד אתה לקצב של האנשים. מרקו מפסיק את הריקוד וקורע את השרשרת מסילבנה. זה מביא להתנגשות אלימה עם ולטר. ולטר העבריין כובש את ליבה של סילבנה והיא נכנעת לו ומוכנה למלא את כל בקשותיו. ולטר מתגורר באסם ומתכנן עם כמה נהגים לגנוב כמות גדולה של אורז. הוא מצווה על סילבנה להציף את שדות האורז כדי שכולם יהיו עסוקים בעצירת השיטפון והוא יוכל לצאת עם המשאיות הטעונות באורז גנוב. פרנצ'סקה ומרקו מגיעים לאסם כדי למנוע את הגנבה. ולטר פוצע את מרקו בסכין ופרנצ'סקה יורה עליו באקדחו של מרקו ופוצעת אותו. ולטר מוסר את אקדחו לסילבנה ופוקד עליה להרוג את פרנצ'סקה ומרקו אבל היא לא מסוגלת. היא זורקת את המחרוזת לפרנצ'סקה ומבקשת שתעזוב אותם תמורת זאת אבל אז פרנצ'סקה מגלה לה שהמחרוזת מזויפת וכי ולטר ידע מכך וניצל אותה. סילבנה יורה והורגת את ולטר ואחר כך עולה למגדל האסם ומשליכה עצמה מגובה רב. בסצנה האחרונה זורות העובדות אורז על גופתה של סילבנה ואחר כך עוזבות את החווה. חלק מהן תחזורנה שוב לחווה בשנה הבאה. מדיה וקבצים בנושא האורז המר בוויקישיתוף "האורז המר", במסד הנתונים הקולנועיים IMDb (באנגלית) "האורז המר", באתר נטפליקס "האורז המר", באתר AllMovie (באנגלית) "האורז המר", באתר Rotten Tomatoes (באנגלית) "האורז המר", במסד הנתונים הקולנועיים KinoPoisk (ברוסית) קדימון לאורז המר, באתר יוטיוב סצנת הריקוד מתוך האורז המר, באתר יוטיוב
אל-עקידה אל-וואסטיה

אל-עקידה אל-וואסטיה (ערבית: العقيدة الواسطية) הוא אחד הספרים המפורסמים והמרכזיים ביותר בתחום העקידה האסלאמית. הספר נכתב על ידי השייח' אבן תיימיה, והוא נחשב על ידי רבים לטקסט קל ופשוט להבנה בהשוואה לכתביו האחרים של אבן תיימיה. אף על פי שהעקרונות התאולוגים המוצעים בספר הם עקרונות האמונה של רוב המוסלמים, היווה הספר את אחד היסודות העיקריים לייסודה של הוהאביה ושל הסלפיה, אם כי אבן תימיה בעצמו לא היה והאבי ולא סלפי. Islamic theology, philosophy and law : debating Ibn Taymiyya and Ibn Qayyim al-Jawziyya, Berlin: De Gruyter, 2013
פיאט S76 רקורד

פיאט S76 רקורד (באיטלקית: Fiat S76 Record, קרויה מאוחר יותר גם: FIAT 300 HP Record) היא מכונית מרוץ מתוצרת יצרנית הרכב האיטלקית פיאט אשר יוצרה בשנת 1910 במטרה לשפר את "שיא המהירות הקרקעי ("Land speed record" (אנ')). יוצרו 2 יחידות בלבד. בדגם ה"פיאט S76 רקורד" הורכב מנוע ענק, 4 צילינדרים בטור, 28.4 ליטר (28,353 סמ"ק). בשנת 1910 נבחן דגם ה-"פיאט S76 רקורד" על ידי נהג המרוצים "Felice Nazzaro" (אנ') אשר קבע שהדגם לא יציב. הדגם השני נבחן על ידי נהג המרוצים "Pietro Bordino" (אנ') שהגיע למהירות של 187 קמ"ש. בדצמבר 1913 הגיע נהג המרוצים "Arthur Duray" (אנ') למהירות של 213 קמ"ש. 2 מושבים מנוע קדמי מנוע קירור מים 3 מצתים (פלאגים) עבור כל צילינדר הצתה עם מגנט מתח נמוך מתלים - סרן השעיה קשיח, הסרן האחורי - קפיץ עלים (תמוכות האורך האחורי) "פיאט S76 רקורד" "פיאט S76 רקורד" "פיאט S76 רקורד" "פיאט S76 רקורד" "פיאט S76 רקורד" "פיאט S76 רקורד" "פיאט S76 רקורד" פיאט פיאט מפיסטופלה "פיאט S76 רקורד" - תמונות מדיה וקבצים בנושא פיאט S76 רקורד בוויקישיתוף פיאט S76 רקורד, סרטון באתר יוטיוב פיאט S76 רקורד, סרטון באתר יוטיוב פיאט, אתר הבית הבינלאומי (באנגלית) "פיאט S76 רקורד" italianways.com/the-fiat-s76-a-roar-from-turins-beast "פיאט S76 רקורד" autoweek.com/article/classic-cars/beast-turin-awakens-fiat-s76-driven-first-time-century "פיאט S76 רקורד" forums.autosport.com/topic/94880-fiat-s76 "פיאט S76 רקורד" autoblog.com/2014/12/02/lsr-engine-firing-up-first-time-100-years-video "פיאט S76 רקורד" autocar.co.uk/car-news/goodwood-festival-speed/rare-fiat-land-speed-record-car-set-goodwood "פיאט S76 רקורד" theoldmotor.com
אל-חלאל ואל-חראם פי אל-אסלאם

אל-חלאל ואל-חראם פי אל-אסלאם (ערבית: الحلال والحرام في الإسلام) הוא ספר שנכתב על ידי השייח' ד"ר יוסוף אל-קרדאווי. משמעות שמו של הספר היא "המותר והאסור באסלאם". הספר ראה אור לראשונה בשנת 1960, ומאז תורגם לכמה שפות, אך עדיין לא ראה אור בשפה העברית. הספר עוסק ביסודות ההלכה האסלאמית ובהלכות מכל תחומי החיים. Yūsuf Qaraḍāwī, The Lawful and the Prohibited in Islam, American Trust Publications, 1994. (באנגלית)
סטיב מרפי

סטיבן "סטיב" מרפי (נולד ב-1957) הוא סוכן לשעבר של הרשות למלחמה בסמים בארצות הברית. הוא וחאבייר פניה היו החוקרים הראשיים מטעם הרשות שהובילו את המצוד אחר ברון הסמים הקולומביאני, המנהיג של קרטל מדיין, פבלו אסקובר. מרפי גדל במערב וירג'יניה, סיים את לימודיו בבית הספר התיכון פרינסטון ב-1974 ולמד באוניברסיטת מערב וירג'יניה במשך שנה. הוא עבר ללמוד בקולג' בלופילד וסיים ב-1981 לימודי תואר ראשון בנושא משפט פלילי. הוא הצטרף לרשות למלחמה בסמים (DEA) באמצע שנות ה-80 והחל לעבוד במיאמי, שם הוא נשאר במשך ארבע שנים, לפני שהועבר לבירת קולומביה, בוגוטה. הוא היה דמות משמעותית במלחמה בסוחרי הסמים בקולומביה ויש לו תפקיד חשוב בלכידתו והריגתו של ברון הסמים, הטרוריסט, ראש קרטל מדיין, פבלו אסקובר. לאחר מותו של אסקובר, בדצמבר 1993, הוא חזר לארצות הברית, שם הוא המשיך לעבוד ב-DEA, עד לפרישתו ב-2013. היום הוא עומד בראש חברת ייעוץ פרטית בנושא אכיפת חוק. מרפי הוא אחת הדמויות המרכזיות בסדרה נרקוס (סוחרי הסמים בספרדית) של נטפליקס שבה מתוארת המלחמה בסוחרי הסמים מנקודת המבט האישית שלו. הוא מגולם בסדרה על ידי בויד הולברוק. מרפי עצמו עבד כיועץ בתוכנית. הוא השתתף בהופעת קמע בפרק האחרון של עונה 2, "Al Fin Cayó!", לצד פניה. ראיון טלוויזיה עם סטיבן מרפי וחאבייר פניה סטיב מספר את הסיפור של פאבלו אסקובר סטיב מרפי, במסד הנתונים הקולנועיים IMDb (באנגלית) צח יוקד, הסוכנים שתפסו את פבלו אסקובר מודים: הופתענו מההצלחה של "נרקוס", באתר הארץ, 2 באוקטובר 2017 "Steve Murphy Biography". The Biography.com website. A&E Television Networks. נבדק ב-16 בפברואר 2016. {{cite web}}: (עזרה) "הרוע של פאבלו? אני אפילו לא יודע מאיפה להתחיל", באתר ‏מאקו‏, 27 במאי 2018 Robert Rorke. "Meet the real-life 'Narcos' fed who brought down Pablo Escobar". NYpost. נבדק ב-16 בפברואר 2016. {{cite web}}: (עזרה)
כריש לימוני חרמשי

כריש לימוני חרמשי (שם מדעי: Negaprion acutidens; לפי האקדמיה ללשון העברית מכונה: כָּרִישׁ לִימוֹנִי) הוא מין של כריש ממשפחת הכרישיים החי ברחבי האזור האינדו-פסיפי בימים טרופיים וסובטרופיים. הוא מצוי עד לעומק 92 מ' מתחת למים ברחבי שוניות אלמוגים, חופים, שפכי נהרות ובין מנגרובים. הכריש קרוב למין כריש לימוני ובעבר היה תת-מין שלו אך הוא קטן ממנו מעט ואיננו חי לחופי אמריקה. אורכו של כריש זה יכול להגיע ל-3.8 מ' ולשקול עד 92 קילוגרם והוא בעל סנפירים דמויי-חרמש עם ראש מגודל בעל שינים חדות ורחבות ושני סנפירים על גבו. צבעו חום עד אפור כהה, מעט צהובים והסנפירים צהובים. הכריש הוא צייד של דגי גרם ושל יצורי שונית שונים כמו רכיכות וסרטנים וגם דגי סחוס קטנים יותר. כריש זה מעדיף להתקרב לאיטו אל הטרף במקום לעוט עליו, והוא מסוגל לנשום גם ללא שחייה. הוא עצמו נטרף בידי כרישים גדולים. מדיה וקבצים בנושא כריש לימוני חרמשי בוויקישיתוף כריש לימוני חרמשי, באתר ITIS (באנגלית) כריש לימוני חרמשי, באתר NCBI (באנגלית) כריש לימוני חרמשי, באתר Animal Diversity Web (באנגלית) כריש לימוני חרמשי, באתר האנציקלופדיה של החיים (באנגלית) כריש לימוני חרמשי, באתר FishBase (באנגלית) כריש לימוני חרמשי, באתר GBIF (באנגלית) כריש לימוני חרמשי באתר הרשימה האדומה של IUCN
טרנספוזיציה (מוזיקה)

במוזיקה, טרנספוזיציה (בעברית: השׂאה) היא הגבהה או הנמכה של שיר או יצירה מוזיקלית לרוב על מנת שיתאימו לכלי נגינה או למנעד מסוים. הטרנספוזיציה נקבעת בהשוואה לכלי הפסנתר או לכל כלי אחר במנעד זה. הטרנספוזיציה גוררת עמה שינוי במרכז הטונלי אך לא בסולמות עצמם, לדוגמה טרנספוזיציה מדו לרה של קטע בסולם מז'ורי תשנה את הסולם מדו מז'ור לרה מז'ור. בטרנספוזיציה משתמשים בעיקר לנוחות המבצע, ונעזרים בה בעיקר זמרים. במוזיקה הקלאסית לא נהוג לבצע טרנספוזיציות, אלא בז'אנר השיר האמנותי ובמקומות ביצירה בהם כתב המלחין בעצמו גרסה נוספת בסולם אחר. כאשר משׂיאים קטע מוזיקלי לסולם אחר, נשמרים כל המרווחים המקוריים בין התווים ודרגות התווים המקוריות, ולכן משתנים סימני ההתק (דיאזים/במולים) במפתח; לדוגמה, לקטע שנכתב במקור ברה מז'ור (שני דיאזים במפתח) והושׂא לסולם לה מז'ור יתווסף דיאז שלישי במפתח, על התו סול. דוגמה נודעת לטרנספוזיציה מתחום האופרה: באופרה "הספר מסביליה" מאת ג'ואקינו רוסיני, כתובה האריה "La Calunnia" אשר מושרת בפי הדמות דון באזיליו (באס) בסולם רה מז'ור. בסולם זה, התו הגבוה ביותר באריה הוא פה דיאז, אשר נחשב גבוה ביותר ומעבר למנעדם של זמרי באס. לפיכך, נהוגה לרוב גם גרסה מונמכת של האריה, בדו מז'ור, וכך התו הגבוה אליו צריך להגיע הזמר הוא התו מי. מוזיקה נכתבת לכלים שונים בשינוי סולם הבסיס (במקרה זה הטרנספוזיציה היא רק בכתיבה, ואין שינוי בצליל הנשמע). למשל קלרינט סי במול (הזזה בטון למעלה), סקסופון אלט במי במול (הזזה בטון וחצי למטה), וכו'. כלים אלקטרוניים (סינתיסייזר למשל) מכילים לעיתים מנוף המאפשר לבצע טרנספוזיציה בהסטה קלה שלו. נגני גיטרה משתמשים למטרה זו בגשר (קאפו) המורכב באופן קפיצי על צוואר הגיטרה ויכול כך לבצע טרנספוזיציה של כמה חצאי טונים ללא שינוי באופן הנגינה. מודולציה הַשָּׂאָה במילון מוזיקה (תשט"ו), באתר האקדמיה ללשון העברית
איסוטה פרסקיני סוג KM

איסוטה פרסקיני סוג KM (באיטלקית: Isotta Fraschini Tipo KM, היה קרוי גם: Isotta-Frascini Tipo KM4 Tourer) היא מכונית מהודרת פתוחה, מסוג "טורפדו" ("Torpedo (car)" (אנ')) מתוצרת יצרנית הרכב האיטלקית Isotta Fraschini (אנ') אשר יוצרה בין השנים 1910–1914. סך הכול יוצרו כ-50 יחידות. סוג - torpedo-tourer 4 מושבים מערכת היגוי - מימין טורפדו טוראר (Isotta Fraschini Tipo KM Torpedo Tourer) רודסטר (Isotta Fraschini Tipo KM Roadster) איסוטה פרסקיני סוג 8 איסוטה פרסקיני סוג 8A מדיה וקבצים בנושא איסוטה פרסקיני סוג KM בוויקישיתוף איסוטה פרסקיני סוג KM, סרטון באתר יוטיוב איסוטה פרסקיני סוג KM, סרטון באתר יוטיוב "איסוטה פרסקיני סוג KM" .motorbase.com/auctionlot/profile/2008/08/15/316-1913-isotta-fraschini-100-120-hp-tipo-km-4-four-seat-torpedo-tourer "איסוטה פרסקיני סוג KM" conceptcarz.com/vehicle/z12469/isotta-fraschini-km.aspx "איסוטה פרסקיני סוג KM" bonhams.com/auctions "איסוטה פרסקיני סוג KM" דגם torpedo-tourer auto.vercity.ru/gallery/automobiles/isotta_fraschini/1913 "איסוטה פרסקיני סוג KM" דגם Roadster auto.vercity.ru/gallery/automobiles/isotta_fraschini/1914
חאבייר פניה

חַאבִיֶיר פֶּנְיָה (Javier Peña) הוא סוכן לשעבר של הרשות למלחמה בסמים בארצות הברית. הוא וסטיב מרפי היו החוקרים הראשיים מטעם הרשות שהובילו את המצוד אחר ברון הסמים הקולומביאני, המנהיג של קרטל מדיין, פבלו אסקובר. פניה גדל בקינגסוויל, טקסס ולמד סוציולוגיה ופסיכולוגיה באוניברסיטת טקסס A&I (ששינתה את שמה בהמשך לאוניברסיטת קינגסוויל טקסס A&M). כסוכן מתחיל הוא השתתף במבצע למציאת סוכן ה-DEA אנריקה "קיקי" קמראנה שנחטף על ידי קרטל גוודלחרה במקסיקו ב-1985. בעקבות החקירה של קרטל מדיין, פניה עבד עבור הרשות למלחמה בסמים במשימות נוספות גם בפוארטו ריקו, טקסס, וקולומביה. ב-2006 הוא השתתף במבצע של ה-DEA ובו נמצאו מוצרים המכילים סמים עבור ילדים אשר נראו בצורה של ממתקים ומשקאות נפוצים. הוא פרש מן הרשות למלחמה בסמים בשנת 2014. פניה הוא אחת הדמויות הראשיות בסדרת הטלוויזיה של נטפליקס, "נרקוס" (סוחרי הסמים), שבה מגלם אותו השחקן פדרו פסקל. פניה עצמו עבד כיועץ בסדרה. הוא השתתף בהופעת קמע בפרק האחרון של עונה 2, "AL Fin Cayó!‎", לצד מרפי. בסדרה הוא ממשיך להשתתף בעונה השלישית בפעילות של ה-DEA כנגד קרטל הסמים קאלי, אך זוהי כבר עלילה בדיונית של הסדרה, כאשר למעשה לא השתתף בפעילות נגדם. חאבייר פניה, במסד הנתונים הקולנועיים IMDb (באנגלית) צח יוקד, הסוכנים שתפסו את פבלו אסקובר מודים: הופתענו מההצלחה של "נרקוס", באתר הארץ, 2 באוקטובר 2017 Bartilow, Horace A.; Eom, Kihong (2009-04-01). "Busting Drugs While Paying With Crime: The Collateral Damage of U.S. Drug Enforcement in Foreign Countries". Foreign Policy Analysis. 5 (2): 93–116. doi:10.1111/j.1743-8594.2009.00085.x. Bowden, Mark (2007-12-01). Killing Pablo. Grove/Atlantic, Inc. ISBN 9780802197573. OCLC 881682814. משטרת ארה"ב תפסה מוצרי מריחואנה לילדים, באתר וואלה, 18 במרץ 2006 "הרוע של פאבלו? אני אפילו לא יודע מאיפה להתחיל", באתר ‏מאקו‏, 27 במאי 2018 Britto, Lina (2016). "Car Bombing Drug War History: How the hit Netflix series Narcos echoes the DEA's version of events, distorting-and commodifying-the rise of Colombia's drug economy". NACLA Report on the Americas. 48 (2): 177–180. doi:10.1080/10714839.2016.1201278. "Javier Pena Biography.com". The Biography.com website. A&E Television Networks. 2017-11-14. נבדק ב-2017-12-14.
כיתאב אל-אימאן

כיתאב אל-אימאן (ערבית: كتاب الإيمان) הוא ספר מספרי העקידה האסלאמית, אשר נכתב על ידי התאולוג אבן תיימיה Ibn Taymīyah, Aḥmad ibn ʻAbd al-Ḥalīm, 1263-1328., Book of faith : kitab al-Iman, Malaysian edition, Kuala Lumpur: Islamic Book Trust, 2009 ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
ימימה חובב

ימימה חובב (נולדה ב-1972) היא היסטוריונית, עיתונאית וסופרת ישראלית. מחקריה עוסקים בתולדות עם ישראל בעת החדשה. כותבת במגזין ההיסטוריה "סגולה" מאז היווסדו. מלמדת בחוג להיסטוריה במכללת הרצוג, לימדה בעבר בחוג להיסטוריה של עם ישראל בוניברסיטה העברית בירושלים ובמכון שכטר למדעי היהדות. ספרה "עלמות אהבוך: חיי הדת והרוח של נשים בחברה האשכנזית בראשית העת החדשה", המבוסס על עבודת הדוקטור שכתבה באוניברסיטה העברית בהנחיית פרופ' חווה טורניאנסקי ופרופ' עמנואל אטקס, ראה אור בשנת תשס"ט בהוצאת כרמל ומרכז דינור. בתשע"ז פרסמה את הרומן הראשון שלה – "אורנים" בהוצאת ידיעות ספרים. בתשפ"ב ראה אור ספרה השני בפרוזה, "אי החירות", גם הוא בהוצאת ידיעות ספרים. בשנת 2023 נכלל "אי החירות" ברשימה הארוכה של פרס ספיר. נשואה להיסטוריון ד"ר מוטי בנמלך, בנו של העיתונאי אברהם בנמלך. תושבת אפרת ומורה בבית הספר פלך בירושלים. עלמות אהבוך: חיי הדת והרוח של נשים בחברה האשכנזית בראשית העת החדשה, הוצאת כרמל והוצאת מאגנס, 2009. (הספר בקטלוג ULI) אורנים, ידיעות ספרים, 2017. (הספר בקטלוג ULI) אי החירות, ידיעות ספרים, 2022 ימימה חובב, ברשת החברתית פייסבוק מידע על ימימה חובב בקטלוג הספרייה הלאומית עלית קרפ, "אורנים": ספר סוחף ואמיץ על אהבה דוקרת בין דתייה לחילוני, באתר הארץ, 14 בדצמבר 2017 אורנים גדול - ביקורת ספר תמר אלאור, זיזים בסלע, מאמר ביקורת על הספר עלמות אהבוך מאת ימימה חובב, אקדמות כה, תשע, עמ' 205–209 רשימת המאמרים של ימימה חובב, באתר רמב"י
רוח אל-מעאני

רוח אל-מעאני, או בשמו המלא, רוח אל-מעאני פי תפסיר אל-קראן אל-עט'ים ואלסבע אל-מת'אני (ערבית: روح المعاني في تفسير القرآن العظيم والسبع المثاني) הוא תפסיר המכיל 30 כרכים של פרשנות הקוראן, פרי עטו של התאולוג מחמוד אל-אלוסי. Ruh al-Ma'ani fi Tafsir al-Qur'an al-'Adhim wal Sab'al Mathani (روح المعاني في تفسير القرآن العظيم والسَّبع المثاني) Imam al-Alusi, Looh Press; Islamic & African Studies, www.loohpress.com (באנגלית) (ארכיון) ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
לניטה אייריסטו

לניטה אייריסטו (בפינית: Lenita Airisto; נולדה ב-1 בינואר 1937) היא עיתונאית ואשת עסקים פינית. אייריסטו נולדה בהלסינקי, ב-1954 היא זכתה בתחרות היופי הלאומית "Suomen Neito" וייצגה את פינלנד במיס תבל, בין תפקידיה כזוכת התחרות היה להשתתף באירועי צדקה ולפעול למען גיוס כספים עבור יוצאי הצבע שנפגעו במהלך מלחמת החורף ומלחמת ההמשך. לאחר מכן היא עבדה כדוגמנית. היא הנחתה את תחרות "מיס סקנדינביה 1964". היא סיימה תואר במכללה השוודית לכלכלה ומנהל עסקים ולמדה עיתונאות טלוויזיה באולפני ה-BBC וITV בלונדון. היא גם למדה תקופה באוניברסיטת סטנפורד, במסגרת לימודיה היא ביצעה עבודות התמחות במספר אולפני טלוויזיה בקליפורניה ועבדה בין היתר בהפקת תוכנית האירוח של סטיב אלן, בנוסף אלן הזמין אותה להצטרף אליו לשידור החי בפרק של התוכנית העוסק בפינלנד ושודר ב-NBC. היא עבדה שנים רבות בטלוויזיה הפינית. כסופרת היא פרסמה מספר ספרים שכתבה, היא ביצעה מספר הרצאות אודות ספריה וניסיונה בתחום העסקים והטלוויזיה, היא גם שימשה כמרצה אורחת במספר מוסדות אקדמאיים. ב-2008 היא נבחרה לאחת מעשר הנשים המשפיעות ביותר בפינלנד, בנוסף היא זכתה באות מסדר האריה "Order of the Lion of Finland" מטעם נשיא פינלנד. מדיה וקבצים בנושא לניטה אייריסטו בוויקישיתוף אתר האינטרנט הרשמי של לניטה אייריסטו לניטה אייריסטו, במסד הנתונים הקולנועיים IMDb (באנגלית) לניטה אייריסטו, באתר MusicBrainz (באנגלית) Miss Skandinavia 1964, נבדק ב-2019-04-18
ג'רט אלן

ג'רט אלן (באנגלית: Jarrett Allen; נולד ב-21 באפריל 1998) הוא שחקן כדורסל אמריקאי, המשחק בעמדת הסנטר בקבוצת קליבלנד קאבלירס מליגת ה-NBA. אלן שיחק בקולג' עבור טקסס לונגהורנס, ובעונת הבכורה שלו העמיד ממוצעים של 13.4 נקודות ו-8.4 ריבאונדים למשחק. בסיום העונה העמיד את עצמו לבחירה בדראפט ה-NBA 2017. אלן נבחר במקום ה-22 בדראפט ה-NBA‏ 2017, על ידי ברוקלין נטס. ב-20 ביולי חתם את חוזה הרוקי שלו עם הנטס. אלן היה בן 19 ו-182 ימים כאשר ערך את משחק הבכורה שלו ב-20 באוקטובר, ובכך הפך לשחקן השני הצעיר ביותר שמשתתף במשחק עבור הנטס, אחרי דריק פייבורס. הוא סיים את משחקו הראשון עם תשע נקודות, שני ריבאונדים וחסימה אחת. ב-25 בינואר שיחק אלן לראשונה בחמישייה הפותחת של הנטס, והשיג שיאי קריירה של 16 נקודות ו-12 ריבאונדים בניצחון קבוצתו על פילדלפיה 76'. ב-17 בנובמבר 2018 קבע שיא קריירה של 24 נקודות (מול לוס אנג'לס קליפרס), ב-16 בינואר 2019 קבע שיא קריירה של 24 ריבאונדים (מול יוסטון רוקטס), וב-13 בפברואר 2019 קבע שיא קריירה של 6 חסימות (מול קליבלנד קאבלירס). את עונתו השלישית בליגה, 2019/2020, סיים במקום השלישי ב-NBA באחוזי קליעה מהשדה, עם 64.9%. ב 13 בינואר 2021 הועבר אלן לקליבלנד קאבלירס, כחלק מטרייד מרובע במסגרתו קיבלה ברוקלין את ג'יימס הארדן (מיוסטון). מדיה וקבצים בנושא ג'רט אלן בוויקישיתוף ג'רט אלן, ברשת החברתית אקס (טוויטר) ג'רט אלן, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN
רליאנט Scimitar

רליאנט Scimitar (באנגלית: Reliant Scimitar) היא מכונית ספורט, מתוצרת יצרנית הרכב הבריטית רליאנט מוטורס (אנ'), אשר נבנתה במספר תצורות בין השנים 1964–1986. קופה "Shooting-brake" (אנ') קבריולה יוצר בין השנים 1964 - 1970 2 דלתות - קופה דגמים: "Scimitar GT 2.6" (יוצרו 297 יחידות), "Scimitar GT V6 2.5" (יוצרו 116 יחידות), "Scimitar GT V6 3.0" (יוצרו 591 יחידות) יוצר בין השנים 1968-1975 2 דלתות - "Shooting-brake" (אנ') דגמים: "Scimitar GTE 3.0 V6 SE5" (יוצרו 9,416 יחידות) יוצר בין השנים 1975-1986 2 דלתות - "Shooting-brake" (אנ') דגמים: "Scimitar GTE 3.0 V6 SE6" (יוצרו 543 יחידות בין השנים 1975-1977), "Scimitar GTE 2.8 V6 SE6b" (יוצרו 4,314 יחידות בין השנים 1977-1986) יוצר בין השנים 1980-1986 יוצרו 443 יחידות דגם Reliant Scimitar SE4 דגם Reliant Scimitar SE4, שנת 1968 דגם Reliant Scimitar SE5, שנת 1972 דגם Reliant Scimitar SE5, שנת 1969 - מבט לתא הנהג דגם Reliant Scimitar SE6 דגם Reliant Scimitar SE6 דגם Reliant Scimitar SE6 דגם Reliant Scimitar SE6 דגם Reliant Scimitar SE8 דגם Reliant Scimitar SE8, מודל "GTC", שנת 1980 רליאנט סברה סברה ספורט רליאנט Scimitar SS1 מדיה וקבצים בנושא רליאנט Scimitar בוויקישיתוף רליאנט Scimitar, סרטון באתר יוטיוב רליאנט Scimitar, סרטון באתר יוטיוב "רליאנט Scimitar" classiccars4sale.net/classic-car-review "רליאנט Scimitar" cargurus.com/Cars/1979-Reliant-Scimitar-GTE "רליאנט Scimitar" דגם GTC archive.org/web/20090829100407/http://www.scimitargtc.co.uk
מוסק

האם התכוונתם ל... מושק – קבוצת חומרים ארומטיים מוסק – קוטף זיתים אישים: משה מוסק – ארכיונאי ישראלי ניסים מוסק – במאי קולנוע ישראלי מסוק
מאור אשואל

מאור אשואל (נולד ב-23 באוגוסט 1990) הוא זמר ישראלי, זוכה העונה השנייה של תוכנית הטלוויזיה "אייל גולן קורא לך". מאור אשואל נולד במושב אחיעזר. עוד כשהיה נער היה שר בטקסים של המושב. את שירותו הצבאי עשה בחיל חימוש כחשמלאי רכב. בשנת 2012 ולאחר השירות הצבאי, דודתו רשמה אותו לתוכנית הטלוויזיה "אייל גולן קורא לך". שם בין היתר ביצע את השירים: "ממני אלייך", "כמו מלאך" יחד עם דודו אהרון, "קום בן אדם", "סליחה", "אמא אמא", "נא ונד" ועוד. לאחר הזכייה בתוכנית הוחתם אשואל בחברת ההפקות של אייל גולן "ליאם הפקות" והחל להופיע יחד עם גולן בקיסריה ובהיכל נוקיה. בשנת 2015 עזב אשואל את ליאם הפקות. באותה שנה הוציא את הסינגל "לבד בינתיים". בשנת 2014 הופיע בפסטיבל הפסנתר שהתקיים במוזיאון תל אביב כשהוא שר את השיר מתוך אלבום הבכורה שלו "לבד בינתיים" שכתב והלחין אופיר כהן. בשנת 2016 הופיע בתיאטרון הקאמרי במלאת עשור לפטירתה של שושנה דמארי, אשואל שר את השיר "הן אפשר". בשנת 2015 הוציא אשואל את אלבום הבכורהשלו בשם "מנגינת הלב" הכולל 13 שירים שחלקם אשואל כתב והלחין. השירים שבאלבום: "שבי אחרייך" ,"סרט מלחמה", "תמיד לשמוח", "כמו הרוח", "לבד בינתיים" ועוד. בשנת 2017 הוציא את הסינגל "פרחים בט"ו באב" שכתב והלחין אלעד טרבלסי. בקליפ מככבים אשואל ואשתו. בנובמבר 2019 הוציא את הסינגל "הלב על מיוט". אשואל מתגורר במושב אחיעזר ובשנת 2015 התחתן עם סייפן ולהם ילדה. מאור אשואל, ברשת החברתית פייסבוק מאור אשואל, באתר שירונט אמני ישראל מצדיעים לשושנה דמארי אתר תיאטרון הקאמרי מאור אשואל באלבום בכורה אתר "חריף" "פרחים בט"ו באב": שיר חדש למאור אשואל, באתר ‏מאקו‏, 13 במרץ 2017 גיל משעלי, ‏קבל עם ואייל: מאור אשואל התחתן, באתר ‏מאקו‏, 26 באוקטובר 2015
טקס פרסי אוסקר ה-60

טקס פרסי אוסקר ה-60 (באנגלית: 60th Academy Awards) להענקת פרסי האוסקר של האקדמיה האמריקאית לקולנוע למיטב סרטי הקולנוע והטלוויזיה של שנת 1987 נערך בשריין אודיטוריום שבלוס אנג'לס, קליפורניה, ב-11 באפריל 1988. הייתה זו הפעם הראשונה מאז טקס פרסי אוסקר ה-20‏ (1948) בה נערך הטקס ב"שריין אודיטוריום", והפעם הראשונה מאז טקס פרסי אוסקר ה-40‏ (1968) בה הוא נערך מחוץ ל"דורותי צ'נדלר פביליון". השחקן והקומיקאי צ'בי צ'ייס הנחה את הטקס בפעם השנייה ברציפות. סרטו של ברנרדו ברטולוצ'י, "הקיסר האחרון", זכה בכל תשעת פרסי האוסקר להם היה מועמד, ביניהם פרסי הסרט הטוב ביותר, הבמאי הטוב ביותר, התסריט המעובד הטוב ביותר, הצילום הטוב ביותר, העריכה הטובה ביותר והפסקול המקורי הטוב ביותר. לראשונה בתולדות טקסי האוסקר אף אחד מחמשת המועמדים לפרס הבמאי הטוב ביותר לא היה אמריקאי. במהלך הטקס הוענק פרס לזכר לבמאי ולמפיק בילי ויילדר, וכן הוענק פרס אוסקר להישגים מיוחדים לסרט "רובוקופ" בשל עריכת אפקטי הקול יוצאי הדופן. מדיה וקבצים בנושא טקס פרסי אוסקר ה-60 בוויקישיתוף אתר האינטרנט הרשמי של טקס פרסי אוסקר ה-60 אתר האינטרנט הרשמי של טקס פרסי האוסקר טקס פרסי אוסקר ה-60, במסד הנתונים הקולנועיים IMDb (באנגלית) רשימת הזוכים המלאה, באתר הרשמי